Na temelju članka 17. Zakona o turističkim zajednicama i promicanju hrvatskog turizma (NN152/08), članka 26. Statuta Turističke zajednice općine Marija Bistrica (Bistrički glasnik 07/10) i Odluke Turističkog vijeća općine Marija Bistrica od 12. ožujka 2018. Turističko vijeće Turističke zajednice općine Marija Bistrica dana 13. ožujka 2018. raspisuje,

**JAVNI NATJEČAJ**

**za izbor i imenovanje direktora/ice Turističkog ureda**

**Turističke zajednice općine Marija Bistrica**

Kandidati moraju uz opće uvjete propisane Zakonom o radu (NN 93/14 i 127/17) ispunjavati i posebne uvjete propisane člankom 21. i 23. Zakona o turističkim zajednicama i promicanju hrvatskog turizma (NN152/08), te člankom 1. Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice (NN 23/17 i 72/17) i to kako slijedi:

1. da ima završen najmanje preddiplomski stručni ili sveučilišni studij (180ili 240 ETSC)

2. da ima najmanje godinu dana radnog iskustva na poslovima s područja turizma za koje je kao uvjet propisan minimalno studij iz točke 1. ovoga članka;

3. da izradi prijedlog svog programa rada turističke zajednice za narednu kalendarsku godinu;

4. da aktivno zna jedan svjetski jezik;

5. da ima položen stručni ispit za rad u turističkom uredu, a ako nema, treba u roku od jedne godine od dana stupanja na rad položiti stručni ispit;

6. da poznaje rad na osobnom računalu;

7. da mu pravomoćnom sudskom presudom ili rješenjem o prekršaju nije izrečena mjera sigurnosti ili zaštitna mjera zabrane obavljanja poslova iz područja turizma, dok ta mjera traje.

Prijava mora sadržavati ime i prezime kandidata, adresu, broj telefona, broj mobitela i e-mail adresu, naznaku kako je riječ o prijavi na predmetni natječaj, specifikaciju priloga (dokaza) uz prijavu, te potpis kandidata.

**Uz pisanu prijavu, kandidati su dužni priložiti:**

1. životopis

2. dokaz o hrvatskom državljanstvu (domovnica, osobna iskaznica ili putovnica),

3. dokaz o odgovarajućem stupnju obrazovanja (diploma),

4. dokaze iz kojih je vidljivo da kandidat ima najmanje godinu dana radnog iskustva na poslovima s područja turizma za koje je kao uvjet propisan minimalno studij iz točke 1. ovoga članka (radna knjižica, elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje, uvjerenje poslodavca kojim se dokazuje određeno radno iskustvo na poslovima u turizmu, ugovor o radu i sl.),

5. prijedlog Programa rada turističke zajednice za jednogodišnje razdoblje,

6. dokaz o aktivnom znanju jednog svjetskog jezika (svjedodžba ili index obrazovne ustanove, certifikat škole za strane jezike i sl.),

7. uvjerenje o položenom stručnom ispitu za rad u turističkom uredu (ukoliko ima položen ispit) ili izjavu da ga nije dužan polagati (napomena: u skladu s člankom 23. stavkom 5. i 6. Zakona o turističkim zajednicama i promicanju hrvatskog turizma, direktorom može biti imenovana i osoba koja u trenutku sklapanja ugovora o radu nema položen stručni ispit za rad u turističkom uredu uz uvjet da stručni ispit položi u roku od jedne godine od dana stupanja na rad ili riječ o osobi koja ima odgovarajuću stručnu spremu i najmanje 10 godina radnog staža na poslovima u turizmu u toj stručnoj spremi),

8. dokaz o poznavanju rada na računalu (preslika svjedodžbe, indexa ili certifikata odgovarajuće obrazovne ustanove i sl.),

**Natječaj je otvoren 8 dana od dana objave natječaja u Zagorskom listu.**

Ponude na natječaj s posebnim prilozima dostavljaju se poštom u zatvorenoj kuverti s naznakom: **»za natječaj – ne otvarati«** na adresu:

**Turistička zajednica općine Marija Bistrica**

**Zagrebačka bb**

**49246 Marija Bistrica.**

Kandidati dostavljaju sve priloge u neovjerenoj preslici, te su dužni na poziv Turističkog vijeća Turističke zajednice općine Marija Bistrica dostaviti na uvid originale.

Nepotpune i nepravovremene prijave neće se razmatrati.

S kandidatima prijavljenim na natječaj čije su prijave potpune i pravovremene obavit će se razgovor.

Turističko vijeće Turističke zajednice općine Marija Bistrica će za svakog kandidata putem Ministarstva pravosuđa provjeriti da li postoji zapreka iz Ad. 7. uvjeta ovog Natječaja.

Ukoliko se na raspisani natječaj nitko ne prijavi ili nitko od prijavljenih kandidata ne bude izabran natječaj će se ponoviti.

O rezultatima natječaja kandidati će biti obaviješteni pisanim putem u roku od 15 dana od dana donošenja odluke Turističkog vijeća Turističke zajednice općine Marija Bistrica o imenovanju direktora Turističkog ureda Turističke zajednice općine Marija Bistrica ili o ponavljanju natječaja.

**Turističko vijeće**

**Turističke zajednice općine**

**Marija Bistrica**

Predsjednik Josip Milički, ing., v.r.